text: Husk at stille uret!
  26 marts 2016 kl. 15.08
  I nat går vi over til sommertid. Det er derfor tid til at stille uret en time frem.
  Klokken 2 i nat bliver vintertid til sommertid. Det betyder, at uret skal stilles en time frem til klokken 3.
  Ændringen betyder som altid, at vi får en time mindre at sove i. Til gengæld kan vi glæde os over lysere aftener - og over at dagene allerede er blevet markant længere.
  Faktisk er dagen tiltaget med mere end 5 timer og 30 minutter flere steder. I Sønderborg er dagen tiltaget med præcis 5 timer og 30 minutter. Her står solen op klokken 06:08 - og går ned 18:44. I Esbjerg er dagen tiltaget med 5 timer og 37 minutter. Her står solen op klokken 06:13 - og går ned 18:55.
  Med overgangen til sommertid er der lang tid til, at vi skal stille uret igen. Det er nemlig først den 29. oktober, vi går tilbage til vintertid.
  